ΓΡΑΠΤΗ ΕΡΩΤΗΣΗ E-0048/02

υποβολή: Jens Okking (EDD) προς την Επιτροπή

(24 Ιανουαρίου 2002)

Θέμα: Κέντρο βιοϊατρικής έρευνας για τους πιθήκους

Οπογράφων έλαβε επιστολές από Δανούς πολίτες που εκφράζουν την ανησυχία τους σχετικά με το ολλανδικό κέντρο βιοϊατρικής για τους πιθήκους (BPRC), το οποίο χρηματοδοτείται από την Ε.Ε.

Στο κέντρο αυτό διαβιώνουν 1 500 πίθηκοιπό αποκρουστικές και απαράδεκτες συνθήκες. Πολλοί από τους πίθηκους αυτούς είναι απομονωμένοι σε ατσάλινα κλουβιά που δεν τους επιτρέπουν καμία φυσική συμπεριφορά,πό συνθήκες που θα ήταν απαράδεκτες σε ζωολογικό κήπο.

Είναι άραγε ενήμερη η Επιτροπή για τις συνθήκες που επικρατούν στο εν λόγω κέντρο· Μπορεί η Επιτροπή ν α εξηγήσει πώς η Ε.Ε. αφενός μεν χρηματοδοτεί το ECVAM (Ευρωπαϊκό Κέντρο για την Εξακρίβωση της Καταλληλότητας των Εναλλακτικών Μεθόδων — αντί των δοκιμών με πειραματόζωα), αφετέρου δε ενισχύει τις δραστηριότητες ενός μεγάλου κέντρου διεξαγωγής πειραμάτων·

Απάντηση της κας Busquin εξ ονόματος της Επιτροπής

(4 Μαρτίου 2002)

Το βιοϊατρικό ερευνητικό κέντρο για πρωτεύοντα (BPRC) που εδρεύει στο Rijswijk της Ολλανδίας, συμμετέχει σε αρκετά ερευνητικά έργα τριετούς διάρκειας στο εσωτερικό του πέμπτου προγράμματος-πλαισίου για Έρευνα και Τεχνολογική Ανάπτυξη (1998-2002). Τα έργα αυτά καλύπτουν διάφορα ερευνητικά πεδία όπως π.χ. την ανάπτυξη εμβολίων και φαρμάκων για τον ιό της ανθρώπινης ανοσολογικής ανεπάρκειας (HIV), για την φυματίωση, για την ελονοσία και για την ηπατίτιδα C. Η έρευνα αυτή απαιτεί τη χρήση ζώων των οποίων το ανοσολογικό σύστημα είναι όμοιο με εκείνο του ανθρώπου. Δυστυχώς, προς το παρόν, οι μόνες ρεαλιστικές εναλλακτικές λύσεις που επιτρέπουν παρόμοιες προβλεπόμενες τιμές, αφορούν μόνον τα μη ανθρώπινα πρωτεύοντα (πιθήκους).

Η Επιτροπή έχει πλήρη επίγνωση ότι η χρήση μη ανθρώπινων πρωτευόντων στην έρευνα, και ειδικότερα η χρήση των μεγάλων πιθήκων, συνιστά ευαίσθητο θέμα, που εγείρει ανησυχίες για όλους τους πολίτες. Κατά συνέπεια, η Επιτροπή καταβάλλει κάθε προσπάθεια για να μειώσει, αντικαταστήσει και εξειδικεύσει τη χρήση ζώων στην έρευνα.

Πρώτον, στο παράρτημα της απόφασης αριθ. 182/1999/ΕΚ του Κοινοβουλίου και του Συμβουλίου της 22ας Δεκεμβρίου 1998 για το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002)(1), σχετικά με το πρόγραμμα Ποιότητα ζωής, επισημαίνεται ότι, βάσει αυτού του προγράμματος, η έρευνα που περιλαμβάνει ζώαπόκειται σε περιορισμούς, αναφορικά με τα πειράματα και τις δοκιμές που γίνονται στα ζώα και που θα έπρεπε, όπου αυτό είναι εφικτό, να αντικαθίστανται με in vitro ή άλλες εναλλακτικές μεθόδους. Σε όλους τουςποψήφιους, συμπεριλαμβανομένου του BPRC, επιβάλλεται ηποχρέωση να περιγράφονται οι διαδικασίες που έχουν θεσπιστεί για την τήρηση των αρχών των 3R (αντικατάσταση, μείωση και εξειδίκευση) και την προστασία των όρων καλής διαβίωσης των ζώων.

Δεύτερον, βάσει του προγράμματος Ποιότητα ζωής έχει διενεργηθεί συστηματικά δεοντολογικός έλεγχος για προτάσεις που αφορούν ευαίσθητα θέματα, όπως αυτό της χρήσης μη ανθρώπινων πρωτευόντων. Ο δεοντολογικός έλεγχος, εξασφαλίζει μεταξύ άλλων ότι όλες οι δραστηριότητες έρευνας που περιλαμβάνουν χρήση ζώων εκτελούνται σύμφωνα με την οδηγία 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(2). Πέραν τούτου, οι συμμετέχοντες σε ερευνητικά σχέδια οφείλουν να ζητούν την έγκριση από τους εθνικούς φορείς, που είναι αρμόδιοι για τη χορήγηση άδειας προτού αρχίσουν τις δραστηριότητες έρευνας. Το βιοϊατρικό ερευνητικό κέντρο για πρωτεύοντα (BPRC), που είναι εγκατεστημένο στην Ένωση αλλά ανεξάρτητο από την Κοινότητα, ανέλαβε τη συμβατική δέσμευση να ανταποκρίνεται σε όλες τις εθνικές απαιτήσεις από νομική και δεοντολογική άποψη. Επιβεβαίωσε, επίσης, ότι έχουν επέλθει αρκετές βελτιώσεις, π.χ. ανέγερση εξωτερικών εγκαταστάσεων, για να προαχθεί η κοινωνική διάσταση της στέγασης των πιθήκων. Τώρα δε, καταρτίζονται σχέδια για την επαναστέγαση της αποικίας των χιμπατζήδων του BPRC.

Τρίτον, η Επιτροπή ενισχύει, τη στιγμή αυτή, περισσότερα από 20 ερευνητικά σχέδια που αποσκοπούν στην ανάπτυξη μεθόδων in vitro, ως εναλλακτική λύση προς τα πειράματα με ζώα. Επιπλέον, η Επιτροπή ίδρυσε το 1991 το Ευρωπαϊκό Κέντρο για την Επικύρωση Εναλλακτικών Μεθόδων (ECVAM). Η κύρια αποστολή του ECVAM είναι η επικύρωση εναλλακτικών μεθόδων, συμπεριλαμβανομένων μεθόδων in vitro. Μέθοδοι αυτού του είδους, είναι δυνατόν να προωθούνται από την Επιτροπή για κανονιστικούς σκοπούς.

(1) ΕΕ L 26 της 1.2.1999.

(2) ΕΕ L 358 της 18.12.1986.